als_Latn dik_Latn sag_Latn
FRD
Kryetari i përkohshëm i Frymës së Re Demokratike, Gazmend Oketa, deklaroi dje se dega e parë do të ngrihej në Vlorë, nisur dhe nga fakti se këtë vit festohet 100-vjetori i Pavarësisë. Duke folur në “Vizion Plus” përballë gazetarit Alfred Peza, Oketa theksoi se kjo parti do të themelonte degët e saj në të gjithë vendin, në të 12 qarqet, por Vlorës do t’i jepej përparësi. Madje, sipas Oketës, ky qytet duhet të jetë qendra e festimeve në këtë vit të 100 të Pavarësisë. “Kanë filluar përpjekjet për ngritjen e 12 degëve në çdo qark të vendit. Dëshira ime ishte ta ngrinim degën e parë në Vlorë, nisur nga fakti se këtë vit festojmë 100-vjetorin dhe duhet ta kemi prioritet këtë qytet. Madje Vlora duhet të jetë kryeqyteti i festimeve për 100-vjetorin”, deklaroi Oketa. Ai theksoi gjithashtu se këto ditë po bëheshin gati 3000 firmat e anëtarëve të parë për regjistruar partinë e re në gjykatë. “Besnik Mustafajin derisa e keni parë në sallë është pjesë e kësaj force të re. Kam kontaktuar me Eduard Selamin kur ka ardhur për herë të fundit në Shqipëri dhe tani pjesëmarrja e tij është një vendimmarrje personale. Ish-deputeti i PD-së, Oketa, theksoi gjithashtu se ai ishte në Kuvend me votën e elektoratit të djathtë, por theksoi se për çështjen e Presidentit duhej një konsensus i gjerë. “Është e rëndësishme që të zgjidhet me konsensus, sepse duhet të përfaqësoj unitetin e popullit”, deklaroi Oketa.
cym_Latn als_Latn